**Kúpna zmluva** **č. ….........**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov

**Článok I.**

**Zmluvné strany**

1. **Kupujúci:**

Názov: Semita Honestae Vitae (Cesta k slušnému životu)

Sídlo: Cintorínska 565/20, 049 21 Betliar

Štatutárny zástupca: Jozef Pisarčík riaditeľ

IČO: 54190827

Bankové spojenie: Slovenská sporiteľňa, a.s.

IBAN: SK72 0200 0000 0027 4795 0257

Telefón: 0905 746 913

E-mail: semita.honestae.vitae@gmail.com

Web:: <https://sites.google.com/view/cestakslusnemuzivotu>

 (ďalej len „kupujúci“)

2. **Predávajúci:**

Obchodné meno: …..............................................................................

Sídlo (adresa): …..............................................................................

Štatutárny zástupca: …..............................................................................

 IČO: …..............................................................................

 DIČ …..............................................................................

IČ DPH: …..............................................................................

 Bankové spojenie: …..............................................................................

IBAN: …..............................................................................

Telefón: …..............................................................................

Fax: …..............................................................................

E-mail: …..............................................................................

Zapísaný v: …..............................................................................

(ďalej len „predávajúci“)

**Článok II.**

**Predmet zmluvy**

1. Predmetom tejto zmluvy je predaj a kúpa tovaru **„Dodávkové auto“** – 1 kus, (ďalej aj „**tovar**“ alebo „***predmet zmluvy***“) pre projekt *„Cesta k slušnému životu“*,ktorý ješpecifikovaný v prílohe č. 1 – *Technické parametre a požiadavky predmetu zákazky*, ktorá je neoddeliteľnou súčasťou tejto zmluvy a ktorý je výsledkom obstarávania - prieskumu trhu vyhláseného vo výzve na predkladanie ponúk pod č. j. .......... zo dňa ............
2. Touto zmluvou sa predávajúci zaväzuje dodať kupujúcemu **nový tovar** do miesta dodania, previesť na neho vlastnícke právo k dodanému tovaru a kupujúci sa zaväzuje prevziať riadne dodaný tovar a zaplatiť zaň predávajúcemu kúpnu cenu v súlade s článkom IV. tejto zmluvy.
3. Predávajúci sa zaväzuje odovzdať najneskôr pri dodaní tovaru kupujúcemu nasledujúce doklady vzťahujúce sa na dodávaný tovar:
4. dodací list a preberací protokol,
5. ostatné zákonom stanovené doklady (najmä záručný list, návod na obsluhu v slovenskom jazyku).
6. Predávajúci zároveň prehlasuje, že tovar nemá žiadne právne vady a nie je zaťažený právom tretej osoby.

**Článok III.**

**Termín, miesto dodania a spôsob plnenia**

1. Predávajúci sa zaväzuje dodať tovar do miesta dodania v celom rozsahu v termíne najneskôr: **do 4 mesiacov odo dňa nadobudnutia účinnosti tejto zmluvy**.
2. Miestom dodania tovaru je: Semita Honestae Vitae (Cesta k slušnému životu), Cintorínska 565/20, 049 21 Betliar
3. Kupujúci bude písomne informovať predávajúceho o výsledku vykonania kontroly obstarávania - prieskumu trhu poskytovateľom nenávratného finančného príspevku (ďalej len „NFP“).
4. Predávajúci upovedomí kupujúceho o termíne dodania tovaru do miesta plnenia (dodania) najmenej 7 pracovných dní vopred. Kupujúci vykoná v mieste dodania kontrolu úplnosti dodaného tovaru a je oprávnený tovar odmietnuť, nepodpísať dodací list a preberací protokol, ak tovar nebude mať požadované parametre a kvalitu.
5. Prevzatie tovaru v mieste dodania bude potvrdené podpismi oboch zmluvných strán na dodacom liste a preberacom protokole, na ktorom bude uvedené označenie tovaru a množstvo.
6. Pri dodaní tovaru je predávajúci povinný zaškoliť a odovzdať kupujúcemu všetky doklady, ktoré sa na tovar vzťahujú. Zoznam odovzdaných dokladov a dokumentácie bude súčasťou dodacieho listu a preberacieho protokolu.
7. Zaškolenie obsluhy a dopravu tovaru do miesta dodania zabezpečí predávajúci na vlastné náklady a nebezpečenstvo. Dopravu tovaru vykoná predávajúci tak, aby bola zabezpečená dostatočná ochrana pred jeho poškodením a znehodnotením.

**Článok IV.**

**Kúpna cena**

1. Kúpna cena za tovar vyplýva z ponuky predávajúceho v obstarávaní – prieskume trhu a je stanovená v zmysle zákona NR SR č.18/1996 Z. z. o cenách v znení neskorších predpisov. Podrobná cenová špecifikácia je uvedená v bode 2. tohto článku a v prílohe č. 2 tejto zmluvy.
2. Kúpna cena za tovar podľa bodu 1. tohto článku je nasledovná:

Cena celkom za celý tovar spolu bez DPH ............................... EUR

DPH 20 % ............................... EUR

**Cena celkom za celý tovar spolu s DPH ............................... EUR**

1. V celkovej cene sú zahrnuté všetky náklady predávajúceho súvisiace s dodaním tovaru do miesta dodania spolu s DPH v súlade s článkom III. tejto zmluvy.
2. Kúpna cena uvedená v bode 2. tohto článku je cenou maximálnou, konečnou a nemennou.

**Článok V.**

**Platobné podmienky**

1. Kupujúci neposkytne predávajúcemu preddavok ani zálohu na plnenie zmluvy.
2. Predmet zmluvy (tovar) bude financovaný zo štátneho rozpočtu a z prostriedkov EÚ: Program rozvoja vidieka SR 2014 – 2022, spolufinancovaný fondom: Európsky poľnohospodársky fond pre rozvoj vidieka (EPFRV), Opatrenie: 7 Základné služby a obnova dedín vo vidieckych oblastiach, Podopatrenie: 7.4 Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry.
3. Predávajúci vyhotoví faktúru po prevzatí tovaru kupujúcim v mieste dodania a doručí ju na adresu kupujúceho vrátane všetkých príloh v 6 originálnych vyhotoveniach.
4. Predávajúci zodpovedá za správnosť a úplnosť faktúry, ktorá musí mať náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov. K faktúre je predávajúci povinný priložiť potvrdený dodací list a preberací protokol podľa článku III. tejto zmluvy.
5. Kupujúci je oprávnený vrátiť bez zaplatenia faktúru, ktorá je nesprávna alebo neúplná, a to najneskôr v deň jej splatnosti. Oprávneným vrátením faktúry prestáva plynúť lehota splatnosti. Nová lehota začína plynúť znova odo dňa doručenia opravenej faktúry kupujúcemu.
6. Kupujúci uhradí oprávnene účtovanú sumu do 60 dní odo dňa doručenia faktúry. Pre tento účel sa za deň úhrady považuje dátum odpísania oprávnene účtovanej sumy z účtu kupujúceho.

**Článok VI.**

**Zodpovednosť za vady**

1. Predávajúci zodpovedá za to, že tovar podľa článku II. tejto zmluvy má v čase prevzatia zmluvne dohodnuté vlastnosti a že nemá vady, ktoré by znižovali jeho hodnotu alebo schopnosť jeho využitia.
2. Predávajúci poskytuje kupujúcemu záruku na dodaný tovar v záručnej dobe **............ mesiacov** / **........... km**. Záručná doba začína plynúť nasledujúci deň po riadnom prevzatí tovaru kupujúcim v mieste dodania.
3. Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu kúpy v rozpore s návodom na obsluhu dodaným výrobcom, resp. nevhodnými prevádzkovými podmienkami, ktoré nezapríčinil predávajúci.
4. Kupujúci je povinný v prípade vyskytnutia sa vady na dodanom tovare, vadu oznámiť predávajúcemu bez zbytočného odkladu po jej zistení, najneskôr však do uplynutia dohodnutej záručnej doby. V prípade uplatnenia nárokov z vád tovaru (reklamácia) zo strany kupujúceho, záručná doba prestáva plynúť a začína znova plynúť od nasledujúceho dňa po dni odovzdania tejto časti tovaru bez vád.

**Článok VII.**

**Zmluvné pokuty a úrok z omeškania**

1. V prípade, že predávajúci nedodrží termín dodania tovaru dohodnutý v tejto zmluve, uhradí kupujúcemu zmluvnú pokutu vo výške 0,05 % z ceny nedodaného tovaru za každý deň omeškania. Základom pre výpočet sú ceny s DPH. Ak došlo k omeškaniu predávajúceho s dodaním tovaru z dôvodu pôsobenia vyššej moci (napr. živelná pohroma, vojnový konflikt, štrajk), kupujúci neuplatní zmluvnú pokutu voči predávajúcemu počas trvania vyššej moci.
2. V prípade omeškania kupujúceho s úhradou faktúry vzniká kupujúcemu povinnosť zaplatiť úrok z omeškania vo výške 0,05 % z celkovej sumy za každý deň omeškania.

**Článok VIII.**

**Vyššia moc**

1. Pre účely tejto zmluvy sa vyššou mocou rozumie každá vonkajšia udalosť alebo okolnosť výnimočného a neodvratného charakteru, ktorú zmluvné strany nemohli predvídať a ovplyvniť pri podpisovaní zmluvy a ktorá znemožňuje dodanie časti alebo celého predmetu zmluvy, napr. vojna, mobilizácia, živelné pohromy a pod.
2. V prípade, že by vyššia moc spôsobila prerušenie plnenia zmluvných záväzkov o viac ako 30 kalendárnych dní, zmluvné strany sa dohodnú na iných opatreniach, prípadne na iných postupoch týkajúcich sa ďalšej realizácie zmluvy. O dobu prerušenia prác na dodaní tovaru, o dobu nutnú na obstaranie tovarov na opravu predmetu zmluvy a na vykonanie opravy tovaru poškodeného vyššou mocou sa posúva termín dodania tovaru, ak sa zmluvné strany nedohodnú inak.
3. Ak sa splnenie tejto zmluvy stane nemožným do 3 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej strane.
4. V prípade vyššej moci nie je zmluvná strana, ktorej sa vyššia moc priamo týka, v omeškaní s plnením záväzku vyššou mocou dotknutej zmluvnej povinnosti a oprávnená strana nemá nárok na prípadnú zmluvnú pokutu spojenú s omeškaním takejto povinnosti, a to počas trvania vyššej moci, až do doby nevyhnutnej na nápravu následkov spôsobených vyššou mocou. Pri nesplnení zmluvnej povinnosti dotknutej vyššou mocou, ktorá spôsobí omeškanie druhej zmluvnej strany, táto taktiež nie je v omeškaní.

**Článok IX.**

**Odstúpenie od zmluvy**

1. Od tejto zmluvy môže ktorákoľvek strana odstúpiť, ak dôjde k podstatnému porušeniu zmluvných povinností druhou stranou a v ostatných prípadoch stanovených v Obchodnom zákonníku. Odstúpenie od zmluvy musí byť druhej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od zmluvy odstupuje. Účinky odstúpenia od tejto zmluvy nastanú dňom, kedy bude písomné oznámenie o odstúpení odstupujúcej strany doručené druhej strane. Zásielka s oznámením o odstúpení sa považuje za doručenú aj vtedy, ak bola vrátená ako nedoručiteľná a ak predávajúci neoznámil písomne kupujúcemu zmenu jeho sídla. Zmluva v tomto prípade zaniká dňom nasledujúcim po vrátení zásielky.
2. Omeškanie s  dodaním tovaru viac ako 15 dní oproti dohodnutému množstvu,  dohodnutému termínu dodania tovaru, kvalite a vyhotoveniu sa bude považovať za podstatné porušenie kúpnej zmluvy. Predávajúci nemá v takomto prípade právo požadovať úhradu žiadnych vzniknutých nákladov.
3. Nedodržanie záväzku kupujúceho uhradiť oprávnene účtovanú sumu podľa článku V. bodu 6. tejto zmluvy, budú zmluvné strany považovať za podstatné porušenie kúpnej zmluvy (§ 345 ods. 2 Obchodného zákonníka).
4. Kupujúci si vyhradzuje právo bez akýchkoľvek sankcií odstúpiť od zmluvy s predávajúcim v prípade, kedy ešte nedošlo k plneniu zo zmluvy medzi kupujúcim a predávajúcim a výsledky z administratívnej finančnej kontroly Poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.

**Článok X.**

**Záverečné ustanovenia**

1. Predávajúci sa zaväzuje strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osobyna výkon kontroly/auditu sú najmä:

* 1. Poskytovateľ a ním poverené osoby.
	2. Ministerstvo pôdohospodárstva a rozvoja vidieka SR a ním poverené osoby.
	3. Najvyšší kontrolný úrad SR, Certifikačný orgán a nimi poverené osoby.
	4. Ministerstvo financií SR a ním poverené osoby.
	5. Splnomocnení zástupcovia Európskej Komisie a Európskeho dvora audítorov.
	6. osoby prizvané orgánmi uvedenými v písm. a) až e) v súlade s príslušnými právnymi predpismi SR a právnymi aktmi EÚ,
	7. odbor Centrálny kontaktný útvar pre OLAF.
1. Táto Zmluva nadobúda platnosť dňom jej podpisu obidvomi zmluvnými stranami a účinnosť po kumulatívnom splnení nasledovných podmienok:
	1. zverejnením povinnou osobou v zmysle zákona č. 211/2000 Z. z. o slobodnom prístupe k informáciám (nadobudnutie účinnosti dňom nasledujúcim po dni jej zverejnenia povinnou osobou),
	2. po ukončení kontroly obstarávania – prieskumu trhu (t. j. po doručení správy z kontroly obstarávania - prieskumu trhu obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ (t. j. kupujúci) súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania. Týmto osobitným dojednaním v zmluve s dodávateľom však nie sú dotknuté povinnosti obstarávateľa (t. j. kupujúceho) vyplývajúce mu zo Zmluvy o NFP.
2. Akékoľvek zmeny a doplnky tejto zmluvy sa budú robiť formou očíslovaného písomného dodatku podpísaného oprávnenými zástupcami obidvoch zmluvných strán.
3. Práva a povinnosti vyplývajúce z tejto kúpnej zmluvy prechádzajú aj na prípadných právnych nástupcov obidvoch zmluvných strán.
4. Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy druhej strane.
5. Ak nie je dohodnuté v tejto zmluve inak, riadia sa právne vzťahy touto zmluvou zvlášť neupravené príslušnými ustanoveniami Obchodného zákonníka a ostatnými súvisiacimi všeobecne záväznými právnymi predpismi.
6. Prípadné spory vzniknuté z plnenia tejto zmluvy budú riešiť zmluvné strany dohodou, v prípade, že to nebude možné, podľa platných právnych predpisov Slovenskej republiky.
7. Táto zmluva je vyhotovená v šiestich rovnopisoch, z ktorých kupujúci obdrží štyri rovnopisy a predávajúci obdrží dva rovnopisy.
8. Zmluvné stany vyhlasujú, že si zmluvu prečítali, jej obsahu porozumeli, súhlasia s ním a na znak súhlasu ju vlastnoručne podpisujú.
9. Neoddeliteľnou súčasťou tejto zmluvy sú prílohy:

Príloha č. 1: Technické parametre a požiadavky predmetu zákazky

Príloha č. 2: Cenová špecifikácia tovaru

V Betliari , dňa: ..... ..... 2024 V ..............................., dňa: ..... ..... 2024

Za kupujúceho: Za predávajúceho:

**............................................. *.............................................***

**Jozef Pisarčík**